อุตสาหกรรมไก่ส่งออกราคาฟื้นปลายปีมอง CPF-GFPT รับผลดีสุดในกลุ่ม
แนวโน้มราคาไก่ในประเทศทรงตัวก่อนจะเพิ่มขึ้นในปลายปีน่าจะเป็นปัจจัยบวกสำหรับผู้ประกอบการอุตฯไก่ แนะนำ BUY GFPT (TP 16F 12 บาท) มากกว่า CPF (TP 16F 22.50 บาท)
14 ก.ย. 2558

บล.โนมูระ พัฒนสิน ระบุในบทวิเคราะห์ (11 ก.ย.) ว่า อุตสาหกรรมไก่ไทย (ยอดขายธุรกิจไก่ในประเทศ+ส่งออกคิดเป็น 68%ของรายได้รวม บริษัท จีเอฟพีที จำกัด (มหาชน)หรือ GFPT และ 10% ของรายได้รวม บริษัท เจริญโภคภัณฑ์อาหาร จำกัด (มหาชน)หรือ CPF) เรามีมุมมองเป็นกลางกับข้อมูลเดือนกรกฎาคม58 โดยปัจจัยลบคือภาวะการส่งออกไก่ในเดือนนี้มีราคาลดลง 9% เทียบเดือนก่อนหน้า ขณะที่ค่าเงินบาทอ่อนค่าลง 1.5% เทียบเดือนก่อนหน้า
อย่างไรก็ดีปัจจัยบวกคือปริมาณส่งออกไก่ทั้ง 7 เดือน ปี 58  และเดือนกรกฏาคม 58 ยังเพิ่มขึ้น +18% เทียบช่วงเดียวกันของปีก่อน17%เทียบช่วงเดียวกันของปีก่อนทำให้ไก่ไทยสามารถผลักดันออกไปได้ดี และเป้าหมายส่งออกไก่ 6 แสนตันในปีนี้น่าจะเป็นไปได้ เพราะปริมาณส่งออก 7 เดือนคิดเป็น 59% ของเป้าหมายแล้ว
นอกจากนี้แนวโน้มราคาไก่ในประเทศทรงตัวก่อนจะเพิ่มขึ้นในปลายปีน่าจะเป็นปัจจัยบวกสำหรับผู้ประกอบการอุตฯไก่ แนะนำ BUY GFPT (TP 16F 12 บาท) มากกว่า CPF (TP 16F 22.50 บาท)